**УТВЪРДИЛ:……/п/………….**

**Възложител: Светлана Стоева**

***Директор на НУ „Отец Паисий” –***

***гр. Симеоновград***

***заличени обстоятелства на основание чл.36а, ал 3 от ЗОП***

**Д О К У М Е Н Т А Ц И Я**

**ЗА УЧАСТИЕ В ПУБЛИЧНО СЪСТЕЗАНИЕ ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ:**

**„ИЗПЪЛНЕНИЕ НА СТРОИТЕЛНО – МОНТАЖНИ РАБОТИ ВЪВ ВРЪЗКА С ОСНОВЕН РЕМОНТ НА ПОКРИВ И ФАСАДА НА СГРАДАТА НА НУ „ОТЕЦ ПАИСИЙ” – ГР. СИМЕОНОВГРАД”**

**гр. Симеоновград 2019 г.**

**СЪДЪРЖАНИЕ:**

|  |  |
| --- | --- |
| **РАЗДЕЛ** | **ЗАГЛАВИЕ** |
| **I.** | **ОПИСАНИЕ НА ОБЩЕСТВЕНАТА ПОРЪЧКА** |
| **II.** | **ОБСТОЯТЕЛСТВА, НАЛИЧИЕТО НА КОИТО Е ОСНОВАНИЕ ЗА ОТСТРАНЯВАНЕ НА УЧАСТНИЦИТЕ** |
| **III** | **ОБЩИ ИЗИСКВАНИЯ КЪМ УЧАСТНИЦИТЕ. РАЗЯСНЕНИЯ ПО ДОКУМЕНТАЦИЯТА ЗА УЧАСТИЕ** |
| **IV.** | **МИНИМАЛНИ ИЗИСКВАНИЯ И ДОКАЗАТЕЛСТВА ЗА ГОДНОСТ (ПРАВОСПОСОБНОСТ) ЗА УПРАЖНЯВАНЕ НА ПРОФЕСИОНАЛНА ДЕЙНОСТ, ИКОНОМИЧЕСКОТО И ФИНАНСОВОТО СЪСТОЯНИЕ И ТЕХНИЧЕСКИ И ПРОФЕСИОНАЛНИ СПОСОБНОСТИ НА УЧАСТНИЦИТЕ В ОБЩЕСТВЕНАТА ПОРЪЧКА** |
| **V.** | **УКАЗАНИЯ ЗА ПОДГОТОВКА НА ОФЕРТАТА** |
| **VI.** | **УКАЗАНИЯ КЪМ ЗАИНТЕРЕСОВАНИТЕ ЛИЦА И УЧАСТНИЦИТЕ В ПРОЦЕДУРАТА** |
| **VII.** | **ГАРАНЦИИ ЗА ИЗПЪЛНЕНИЕ НА ДОГОВОРА И**  **ОБЕЗПЕЧЕНИЯ** |
| **VІІІ.** | **МЕТОДИКА ЗА ОЦЕНКА НА ОФЕРТИТЕ** |
| **IХ.** | **СКЛЮЧВАНЕ НА ДОГОВОР** |
| **X.** | **ДРУГИ УКАЗАНИЯ** |
| **ХІ.** | **ПРИЛОЖЕНИЯ КЪМ ДОКУМЕНТАЦИЯТА:**   1. **Образец на Техническо предложение** 2. **Образец на Ценово предложение** 3. **КС.**   **4. Проект на договор**  **5. еЕЕДОП**  **6. Приложения за попълване** |

# РАЗДЕЛ I: ОПИСАНИЕ НА ОБЩЕСТВЕНАТА ПОРЪЧКА

Настоящата обществена поръчка се открива на основание чл. 18, ал. 1, т. 12 и ал. 2 от ЗОП във връзка с чл. 19, ал. 1, чл. 20, ал. 2, т. 1, чл. 176 от ЗОП – публично състезание по ЗОП.

**1. ПРЕДМЕТ И КРАТКО ОПИСАНИЕ:**

**1.1. Предмет:**

**„Изпълнение на строително-монтажни работи във връзка с основен ремонт на покрив и фасада на сградата на НУ „Отец Паисий” – гр. Симеоновград**

1.2. Кратко описание:

Предмет на настоящата процедура е определянето на изпълнител за:

„Изпълнение на строително-монтажни работи във връзка с основен ремонт на покрив и фасада на сградата на НУ „Отец Паисий” – гр. Симеоновград.

Техническото изпълнение на строителството трябва да бъде изпълнено в съответствие с изискванията на българската нормативна уредба, технически проект на вложените в строежа строителни продукти, материали и оборудване, и добрите строителни практики в България и в Европа.

**1.3. Финансиране:**

Финансирането на обекта на обществената поръчка ще се осигури въз основа на отпуснати средства от Министерство на образованието и науката.

Към момента на обявяване на процедурата не е осигурено пълно финансиране на стойността на поръчката. Осигурени са 482 706,67 лв.без ДДС или 579 248 лева с ДДС от държавния бюджет за изпълнение на обекта.

**2. ПРАВНО ОСНОВАНИЕ ЗА ОТКРИВАНЕ НА ПРОЦЕДУРАТА:**

Възложителят взема решение за откриване на процедура за възлагане на обществена поръчка, с което одобрява обявлението за поръчка и документацията за участие в процедурата.

Процедурата се открива на основание чл. 18, ал. 1, т. 12, при условията на чл. 178 от ЗОП. За нерегламентираните в настоящите указания и документацията за участие условия по провеждането на процедурата, се прилагат разпоредбите на Закона за обществените поръчки и ППЗОП, както и приложимите национални и международни нормативни актове, съобразно с предмета на поръчката.

**3. МОТИВИ ЗА ИЗБОР НА ПРОЦЕДУРА ПО ВЪЗЛАГАНЕ НА ПОРЪЧКАТА**

Провеждането на предвидената в ЗОП процедура „публично състезание” гарантира в голяма степен публичността на възлагане изпълнението на поръчката, респективно прозрачност при разходването на финансовите средства.

С цел да се осигури максимална публичност и да се постигнат и най-добрите за Възложителя условия, настоящата обществена поръчка се възлага именно чрез посочения вид процедура. Посредством тази процедура се цели и защитаване на обществения интерес, като се насърчи конкуренцията и се създадат равни условия и прозрачност при провеждането й.

**4. ПРОГНОЗНА СТОЙНОСТ НА ОБЩЕСТВЕНАТА ПОРЪЧКА:**

1.Максималният разполагаем финансов ресурс за изпълнение на предмета на настоящата поръчка е в размер на 669 898,92 лв. (шестстотин шестдесет и девет хиляди осемстотин деветдесет и осем лева и деветдесет и две стотинки) без включен ДДС или 803878,74 лв. с ДДС.

**2. ДОПЪЛНИТЕЛНИ КОЛИЧЕСТВА И НОВИ ВИДОВЕ СМР/СРР**

1.ПРОТОКОЛИ ЗА ДОПЪЛНИТЕЛНИ КОЛИЧЕСТВА И НОВИ ВИДОВЕ СМР/СРР

1.1. По време на изпълнението на СМР/СРР може да възникнат неточности в количествата по някои позиции от КСС, както и **необходимост от нови непредвидени видове СМР/СРР и отпадане на други такива.** Поради това е наложително да са коректно и точно изяснени допълнителните количества и новите видове СМР/СРР с цел завършеност на обекта и за предвиждане на необходимите за изпълнението им средства, без да се надвишава стойността на този договор.

1.2. В случаите по т.1.1. се попълват и подписват *Протокол за допълнителни СМР* и/или *Протокол за нови СМР*, като към тях сеприлагат подробен снимков материал, заповеди, предписания и др., доказващинеобходимостта от изпълнението на допълнителни количества и/или нови видовеСМР/СРР. При съставянето на протоколите трябва да се спазват следните изисквания:- да е описана възникналата необходимост от изпълнение на допълнителниколичества и/или нови видове СМР/СРР, като задължително е конкретизирано точнотомясто (училището), на което ще се извършат, отчитайки обстоятелството, че същитетрябва да допринесат за цялостно завършване на обекта;

- наименованието на новия вид СМР/СРР коректно и точно да отразява вида на операциите, включени в него (на база СЕК);

- посочените количества да са цели числа;

- протоколите да са подписани на дати, които са преди започване изпълнението на допълнителните количества и/или новите видове СМР/СРР.

1.3. След изготвяне и подписване на протоколите за допълнителни количества

и/или за нови видове СМР/СРР, за новите видове СМР/СРР задължително се съставят анализи, с номерация следваща последната позиция от КС.

2. ДОПЪЛНИТЕЛНИ КОЛИЧЕСТВА СМР/СРР

2.1. Констативният протокол, се подписва от възложителя или оправомощено от него лице, изпълнителя, проектанта (при необходимост) и строителния надзор (при необходимост).

2.2. Изпълнителят пристъпва към изпълнение на допълнителните количества СМР/СРР единствено след съгласуване от възложителя.

2.3. Изпълнителят изготвя анализи на единични цени за новите видове СМР/СРР

(на база СЕК), съгласно условията на сключения договор за СМР, като същите анализи

се съгласуват от възложителя или оправомощено от него лице.

2.5. Новите видове СМР/СРР се доказват с подробна количествена сметка.

*Забележка: Отчитането на допълнителните количества и новите видове*

*СМР/СРР се извършва с акта за изпълнени видове СМР/СРР по корекционна*

*сметка, Акт за СМР – корекционна сметка. Плащането по Акт за СМР - корекционна сметка се извършва при окончателното плащане.*

**3. НАЧИН НА ПЛАЩАНЕ**

ВЪЗЛОЖИТЕЛЯТ заплаща стойността на възложените работи по банков път, по посочена от ИЗПЪЛНИТЕЛЯ банкова сметка по следния начин:

1. Авансово плащане – В срок до 30 (тридесет) календарни дни след сключване на договора Възложителят превежда 30 % (тридесет на сто) аванс на изпълнителя от стойността на СМР, след представяне на фактура/и от Изпълнителя. Авансовата сума се приспада пропорционално при следващи плащания при всеки акт за действително извършена работа.

2. Междинни плащания – Междинните плащания на СМР в размер до 80 % се извършват в срок до 30 (тридесет) календарни дни, считано от датата на издаване на фактура придружена от протокол за действително извършени СМР, подписан от инвеститорски контрол, възложител и изпълнител. Авансовата сума се приспада пропорционално при следващи плащания при всеки акт за действително извършена работа.

3. Окончателното плащане е в размер на разликата получена, като от одобрените и подлежащи на разплащане разходи по дейностите на поръчката, съобразно стойността на договора, се приспаднат извършените авансови и междинни плащания към Изпълнителя. Окончателното плащане се извършва в срок от 30 (тридесет) календарни дни за реално изпълнени дейности, установени със съответните документи след датата на подписване на Протокол за установяване извършването и за заплащане на натурални видове строителни и монтажни работи – Образец 19 към чл.7, ал.3, т.15 от Наредба №3/2003г. за съставяне на актове и протоколи по време на строителството и представяне на фактура от Изпълнителя.

**Забележка: Плащанията са под условие, че е осигурено финансиране за обекта на поръчката от Министерство на образованието и науката. Работите, които се възлагат от възложителя се осъществяват поетапно, след осигурено финансиране.**

1. **СРОК ЗА ИЗПЪЛНЕНИЕ НА ДЕЙНОСТИТЕ:**

Срок за изпълнение на обществената поръчка е времето за изпълнение на заложените СМР, което започва да тече от датата на получаване от Възложителя на възлагателно писмо.

Срокът за изпълнение на всички дейности, предмет на настоящата обществена поръчка е по предложение на участника, считано от датата на получаване от Възложителя на възлагателно писмо, която ще бъде обвързана с приключване на учебните занятия.

Крайният срок за изпълнение на предвидените строително ремонтни дейности не може да бъде по – късно от 60 календарни дни от подписване на договора. Участниците следва да съобразят Линейния календарен план- график, който задължително придружава предложеният срок за изпълнение на поръчката.

**Участниците, които предложат срок за изпълнение на поръчката, след максимално определения срок ще бъдат отстранявани от по-нататъшно участие в процедурата.**

**5. ОГЛЕДИ НА ОБЕКТА**

В Профила на купувача е публикувана документацията за обществената поръчка и техническата спецификация, които съдържат цялата необходима информация за подготвяне на офертите от потенциалните участници, но при желание от тяхна страна да извършат посещение на обекта, то за желаещите, огледи ще бъдат организирани всеки вторник и сряда до крайния срок за подаване на оферти в часовете от 10,00 до 12,00 часа след предварително заявяване.

Всеки участник изпраща предварително писмено уведомление до Възложителя, в което посочва дата, на която ще посети обекта и прилага копие от Удостоверение за актуално състояние или ЕИК. Лицата следва да носят със себе си лична карта. Посещението се извършва от законния представител на участника лично или чрез надлежно и изрично упълномощен да извърши огледа представител със заверено пълномощно. Не е необходима нотариална заверка. Копие от пълномощното се прилага към уведомлението за предстоящ оглед.

Към своята оферта всеки участник прилага Декларация за запознаване с условията на публичното състезание и строителната площадка и за изпълнението на поръчката, при което изрично декларира, че запознаването, респективно незапознаването с мястото и условията за изпълнение е за негов риск при оценяването от комисията на техническото и ценовото предложение за изпълнение на поръчката и формирането на комплексната оценка

# РАЗДЕЛ II: ОБСТОЯТЕЛСТВА, НАЛИЧИЕТО НА КОИТО Е ОСНОВАНИЕ ЗА ОТСТРАНЯВАНЕ НА УЧАСТНИЦИТЕ

**I. ЛИЧНО СЪСТОЯНИЕ НА УЧАСТНИЦИТЕ**

**1. На основание чл. 54, ал. 1 от ЗОП Възложителят отстранява от участие в обществената поръчка участник, за когото е налице, някое от следните обстоятелства:**

1.1 Някое от лицата, които го представляват, членовете на управителни органи, надзорни органи, както и лицата, упражняващи контрол при вземането на решения при тези органи е осъден с влязла в сила присъда, за:

а) престъпление по чл. 108а от Наказателния кодекс – тероризъм;

б) престъпление по чл. 159а – 159г от Наказателния кодекс – трафик на хора;

в) престъпления против трудовите права на гражданите по чл. 172 от Наказателния кодекс;

г) престъпления по чл. 192а от Наказателния кодекс;

д) престъпление против собствеността по чл. 194 – 217 от Наказателния кодекс;

е) престъпление против стопанството по чл. 219 – 252 от Наказателния кодекс;

ж) престъпление против финансовата, данъчната или осигурителната система, включително изпиране на пари, по чл. 253 – 260 от Наказателния кодекс;

з) подкуп по чл. 301 – 307 от Наказателния кодекс;

и) участие в организирана престъпна група по чл. 321 и 321а от Наказателния кодекс;

й) престъпления против околната среда по чл. 352 – 353е от Наказателния кодекс

1.2. Някое от лицата, които го представляват, членовете на управителни органи, надзорни органи, както и лицата упражняващи контрол при вземането на решения при тези органи е осъден с влязла в сила присъда, за престъпление, аналогично на тези по т. 1, в друга държава членка или трета страна;

1.3. Има задължения за данъци и задължителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, доказан с влязъл в сила акт на компетентен орган.

- налага се да се защитят особено важни държавни или обществени интереси;

- размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година;

1.4. Налице е неравнопоставеност в случаите по чл. 44, ал. 5 от ЗОП.

1.5. Установено е, че участникът:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

1.6. Установено е с влязло в сила наказателно постановление, принудителна административна мярка по чл. 404 от Кодекса на труда или съдебно решение, нарушение на:

а) изискванията за сключване, форма и начало на изпълнение на трудовите договори, съгласно чл. 61, ал. 1, чл. 62, ал. 1 или 3, чл. 63, ал. 1 или 2 от КТ;

б) забраната за едностранно изменение на трудовото правоотношение, съгласно чл. 118 от КТ;

в) задължението на работодателя за начисление и плащане на трудово възнаграждение, съгласно чл. 128 от КТ;

г) задължението на работодателя за изплащане на обезщетение, съгласно чл. 228, ал. 3 от КТ;

д) гарантиране на изплащането на трудовото възнаграждение, съгласно чл. 245 от КТ;

е) специалната закрила на непълнолетните, предвидена в чл. 301 – 305 от КТ или

ж) или чл. 13, ал. 1 от Закона за трудовата миграция и трудовата мобилност или

з) аналогични задължения, установени с акт на компетентен орган, съгласно законодателството на държавата, в която участникът e установен;

1.7. За някое от лицата, които го представляват, членовете на управителни органи, надзорни органи както и за лицата упражняващи контрол при вземането на решения при тези органи е налице конфликт на интереси, с възложителя, негови служители или наети от него лица извън неговата структура, които участват в подготовката или възлагането на обществената поръчка или могат да повлияят на резултата от нея, или имат интерес, който може да води до облага по смисъла на чл. 54 от Закона за противодействие на корупцията и за отнемане на незаконно придобитото имущество и за който би могло да се приеме, че влияе на тяхната безпристрастност и независимост във връзка с възлагането на обществената поръчка, който не може да бъде отстранен.

1.8. Възложителят отстранява от участие в процедурата за възлагане на обществена поръчка участник, който: е регистрирано дружество в юрисдикция с преференциален данъчен режим, и/или е свързано лице с дружество, регистрирано в юрисдикция с преференциален данъчен режим и/или е част от гражданско дружество/консорциум – участник в настоящата процедура, в което участва дружество, регистрирано в юрисдикция с преференциален данъчен режим по смисъла на Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКТЛТДС), освен ако попада в изключенията на чл. 4 от ЗИФОДРЮПДРКТЛТДС.

**2. На основание чл. 55, ал. 1, т. 1, т. 3 и т. 5 от ЗОП, Възложителят ще отстрани от участие в процедурата за възлагане на обществената поръчка участник, за когото е налице, някое от следните обстоятелства:**

а) обявен е в несъстоятелност; или

б) е в производство по несъстоятелност; или

в) е в процедура по ликвидация; или

г) е сключил извънсъдебно споразумение с кредиторите си по смисъла на чл. 740 от Търговския закон;

д) преустановил дейността си; или

е) е чуждестранно лице и се намира в подобно положение, произтичащо от сходна процедура (по б. от „а“-„д“), съгласно законодателството на държавата, в която е установен;

ж) сключил е споразумение с други лица с цел нарушаване на конкуренцията, което е установено с акт на компетентен орган;

з) някое от лицата, които го представляват, членовете на управителни органи, надзорни органи както и за лицата упражняващи контрол при вземането на решения при тези органи е опитал да:

- повлияе на вземането на решение от страна на възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или

- получи информация, която може да му даде неоснователно предимство в процедурата за възлагане на обществена поръчка.

**Участникът декларира липсата на основанията за отстраняване чрез представяне на единен европейски документ за обществени поръчки (ЕЕДОП) с предоставяне на съответната информация, изисквана от Възложителя – попълват се съответните раздели на ЕЕДОП в част ІІІ – Основание за изключване. Липсата на обстоятелствата по т. 1.8. се попълва в ЕЕДОП в част III Основания за изключване, раздел Г „Други основания за изключване, които може да бъдат предвидени в националното законодателство на възлагащия орган или възложителя на държава членка“.**

**При подаване на офертата, липсата на гореизброените обстоятелства се удостоверяват от всеки участник/подизпълнител/член на обединение в процедурата, чрез представяне на отделен ЕЕДОП.**

**3. Освен на основанията, посочени по-горе, Възложителят отстранява от участие:**

а) участник, който не отговаря на поставените критерии за подбор или не изпълни друго условие, посочено в обявлението за обществена поръчка или в документацията;

б) участник, който е представил оферта, която не отговаря на:

-предварително обявените условия на поръчката;

-правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 към чл. 115 ЗОП;

в) участник, който не е представил в срок обосновката по чл. 72, ал. 1 ЗОП или чиято оферта не е приета съгласно чл. 72, ал. 3 – 5 ЗОП;

г) участници, които са свързани лица.

4. При подаване на офертата, участникът посочва липсата на обстоятелствата по т. 1 и т. 2 в ЕЕДОП, а избраният за изпълнител доказва липсата на основания за отстраняване, както следва:

4.1. за обстоятелствата по чл. 54, ал. 1, т. 1 – свидетелство за съдимост (предоставя се от компетентния орган на Възложителя по служебен път);

4.2. за обстоятелството по чл. 54, ал. 1, т. 3:

– удостоверение от органите по приходите (предоставя се от компетентния орган на Възложителя по служебен път)

– удостоверение от общината по седалището на възложителя (предоставя се от компетентния орган на Възложителя по служебен път)

– удостоверение от общината по седалището на участника;

4.3. за обстоятелството по чл. 54, ал. 1, т. 6 и по чл. 56, ал. 1, т. 4 – удостоверение от органите на Изпълнителна агенция „Главна инспекция по труда”;

4.4. декларация за липсата на обстоятелства по чл. 54, ал. 1, т. 7;

4.5. за обстоятелствата по чл. 55, ал. 1, т. 1 – възложителят извършва справка служебно в Търговски регистър.

\* Когато участникът, избран за изпълнител е чуждестранно лице, той представя съответните документи, издадени от компетентен орган, съгласно законодателството на държавата, в която участникът е установен.

**УТОЧНЕНИЕ:**

1. Участник, за когото са налице основания по чл. 54, ал. 1 ЗОП има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

1.1. е погасил задълженията си по чл. 54, ал. 1, т. 3 ЗОП, включително начислените лихви и/или глоби или че те са разсрочени, отсрочени или обезпечени;

1.2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

1.3. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения;

1.4. е платил изцяло дължимото вземане по чл. 128, чл. 228, ал. 3 или чл. 245 от Кодекса на труда.

Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението.

В случай че предприетите от участника мерки са достатъчни, за да се гарантира неговата надеждност, възложителят не го отстранява от процедурата.

# РАЗДЕЛ III: ОБЩИ ИЗИСКВАНИЯ КЪМ УЧАСТНИЦИТЕ. РАЗЯСНЕНИЯ ПО ДОКУМЕНТАЦИЯТА ЗА УЧАСТИЕ

**I. ОБЩИ ИЗИСКВАНИЯ КЪМ УЧАСТНИЦИТЕ**

1. В процедурата за възлагане на обществена поръчка могат да участват български или чуждестранни физически или юридически лица или техни обединения, както и всяко друго образувание, което има право да изпълнява дейностите, предмет на поръчката, съгласно законодателството на държавата, в която е установено.

2. Възложителят не поставя каквито и да е изисквания относно правната форма под която Обединението ще участва в процедурата за възлагане на поръчката.

3. Когато Участникът е обединение, което не е регистрирано като самостоятелно юридическо лице, се представя учредителния акт, споразумение и/или друг приложим документ, от който да е видно правното основание за създаване на обединението, както и следната информация във връзка с конкретната обществена поръчка: 1. правата и задълженията на участниците в обединението; 2. дейностите, които ще изпълнява всеки член на обединението и 3. уговаряне на солидарна отговорност.

4. Когато участникът е обединение, което не е юридическо лице, следва да бъде определен и посочен партньор, който да представлява обединението за целите на настоящата обществена поръчка.

5. В случай, че обединението е регистрирано по БУЛСТАТ, преди датата на подаване на офертата за настоящата обществена поръчка се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. В случай, че не е регистрирано и при възлагане изпълнението на дейностите, предмет на настоящата обществена поръчка, Участникът следва да извърши регистрацията по БУЛСТАТ, след уведомяването му за извършеното класиране и преди подписване на Договора за възлагане на настоящата обществена поръчка.

6. Подизпълнители

6.1. Участниците посочват в ЕЕДОП подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

6.2. Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.

6.3. Разплащанията по 6.2. се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му.

6.4. Към искането по т. 6.3. изпълнителят предоставя становище, от което да е видно дали оспорва плащанията или част от тях като недължими.

6.5. Възложителят има право да откаже плащане по т. 6.3., когато искането за плащане е оспорено, до момента на отстраняване на причината за отказа.

6.6. Правилата относно директните разплащания с подизпълнители са посочени в настоящата документация за обществената поръчка и в проекта на договор за възлагане на поръчката.

6.7. Независимо от възможността за използване на подизпълнители отговорността за изпълнение на договора за обществена поръчка е на изпълнителя.

6.8. След сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.

6.9. Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия: 1. за новия подизпълнител не са налице основанията за отстраняване в процедурата; 2. Новият подизпълнител отговаря на критериите за подбор, на които е отговарял предишния подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности

6.10. При замяна или включване на подизпълнител изпълнителят представя на възложителя всички документи, които доказват изпълнението на условията по т. 6.9. заедно с копие на договора за подизпълнение или на допълнителното споразумение в тридневен срок от тяхното сключване.

7. Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта. В процедура за възлагане на обществена поръчка едно физическо или юридическо лице може да участва само в едно обединение.

8. Свързани лица по смисъла на §2, т. 45 от доп. разпоредби на ЗОП не могат да бъдат самостоятелни участници в една и съща процедура.

9. Основанията по чл. 54, ал. 1, т. 1, т. 2 и т. 7 от ЗОП се отнасят за:

а/. лицата, които представляват участника;

б/. лицата, които са членове на управителни и надзорни органи на участника;

в/. други лица със статут, който им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорните органи.

Когато изискванията по чл. 54, ал. 1, т. 1, 2 и 7 от ЗОП се отнасят за повече от едно лице, всички лица подписват един и същ еЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 от ЗОП се попълва в отделен ЕЕДОП за всяко лице или за някои от лицата.

10. Участникът следва да декларира в част III, буква „Г“ от Единния европейски документ за обществени поръчки (ЕЕДОП) липсата на основания по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици и чл. 69 от Закона за противодействие на корупцията и за отнемане на незаконно придобитото имущество (ЗПКОНПИ).

**РАЗЯСНЕНИЯ ПО ДОКУМЕНТАЦИЯТА ЗА УЧАСТИЕ**

1. До 10 (десет) дни преди изтичане срока за получаване на оферта всеки участник може да поиска писмено от Възложителя разяснения по документацията за участие на адреса посочен в обявлението.

2. Възложителят се задължава да отговори на полученото искане за разяснение в 4 (четири) дневен срок от постъпване на въпросите, но не по – късно от 6 (шест) дни преди изтичане на срока за получаване на офертите Разясненията се публикуват в профила на купувача без да се посочва кой е отправил искането.

# РАЗДЕЛ IV: МИНИМАЛНИ ИЗИСКВАНИЯ И ДОКАЗАТЕЛСТВА ЗА ГОДНОСТ (ПРАВОСПОСОБНОСТ) ЗА УПРАЖНЯВАНЕ НА ПРОФЕСИОНАЛНА ДЕЙНОСТ, ИКОНОМИЧЕСКОТО И ФИНАНСОВОТО СЪСТОЯНИЕ И ТЕХНИЧЕСКИ И ПРОФЕСИОНАЛНИ СПОСОБНОСТИ НА УЧАСТНИЦИТЕ В ОБЩЕСТВЕНАТА ПОРЪЧКА

**I. Годност (правоспособност) за упражняване на професионална дейност и доказателства:**

**1.** Участникът трябва да има регистрация в Централния професионален регистър на строителя (ЦПРС) към Строителната камара за изпълнение на строежи от категорията строеж, а за чуждестранни лица – в аналогични регистри, съгласно законодателството на държавата членка, в която са установени или на друга държава - страна по Споразумението за Европейското икономическо пространство, в която попадат обектите по настоящата обществена поръчка, съгласно чл. 3, ал. 2 от Закона за Камарата на строителите (ЗКС), за изпълнение на строежи от, а именно:

**- Първа група, минимум IV-та категория, а за чуждестранни лица – в аналогични регистри съгласно законодателството на държавата членка в която са установени**

**- Доказване при подаване на офертата:** При подаване на офертата, участникът попълва раздел А „Годност”, Част IV „Критерии за подбор” в Единният европейски документ за обществени поръчки (ЕЕДОП).

**\*Преди сключване на договор за обществена поръчка**, Възложителят изисква от участника, определен за изпълнител, доказване на обстоятелството, че същият е вписан в ЦПРС към Строителната камара за изпълнение на строежи от категорията строеж, в която попада обекта на поръчката, освен ако няма електронен достъп до базите данни. Възложителят ще изиска, в случай, че участникът, определен за изпълнител е чуждестранно лице, същото да представи валиден еквивалентен документ или декларация или удостоверение, издадени от компетентен орган на държава-членка на ЕС, или на друга държава – страна по Споразумението за ЕИП, доказващи вписването на участника в съответен регистър на тази държава.

**\*При подаване на оферта, участниците попълват само съответния раздел в еЕЕДОП.**

**II. Минимални изисквания към икономическото и финансовото състояние:**

**1.** **Участникът трябва да има застраховка „Професионална отговорност“ на участниците в строителството по чл. 171 от ЗУТ, покриваща минималната застрахователна сума за тази категория строеж,** а именно:

**- Първа група, минимум IV-та категория,** съгласно Наредба за условията и реда за задължително застраховане в проектирането и строителството**,** а за чуждестранни лица– в аналогични регистри съгласно законодателството на държавата членка в която са установени, съгласно Наредба за условията и реда за задължително застраховане в проектирането и строителството, или съответен валиден аналогичен документ.

**- Доказване при подаване на офертата:** При подаване на оферта участниците попълват раздел Б в Част IV: Критерии за подбор от еЕЕДОП.

**\*Преди сключване на договор за обществена поръчка, Възложителят изисква от участника**, определен за изпълнител, да представи документи по чл. 62, ал. 1, т. 2 от ЗОП – доказателства за наличие на застраховка „Професионална отговорност“, в случай, че същите не са достъпни чрез пряк и безплатен достъп до съответната национална база данни.

Когато по основателна причина участникът не е в състояние да представи поисканите от възложителя документи, той може да докаже своето икономическо и финансово състояние с помощта на всеки друг документ, който възложителят приеме за подходящ. Посочените документи не се представят в случай, че вече са били предоставени на Възложителя или са му били служебно известни или са достъпни чрез пряк и безплатен достъп до съответната национална база данни.

**\*При подаване на оферта участниците, попълват само съответния раздел в ЕЕДОП.**

**III. Минимални изисквания към техническите и професионални способности:**

**1. Участниците трябва да имат опит в изпълнението на строителство**, идентично или сходно с предмета на настоящата обществена поръчка, изпълнено през последните 3 (три) години, считано от датата на подаване на офертата.

**За строителство „сходно“ с предмета на обществената поръчка се приема:**

*Ремонт на покриви и фасади в сгради за обществено обслужване.*

**- Доказване при подаване на офертата:** При подаване на офертата обстоятелството се декларира в съответната част от ЕЕДОП, Част IV: Критерии за подбор, раздел, В.Технически и професионални способности, т.1а) с посочване на стойността, датата, на която е приключило изпълнението, мястото, вида и обема.

**\*Преди сключване на договор за обществена поръчка**, Възложителят изисква от участника, определен за изпълнител: Списък за изпълнен/и обект/и, сходни с предмета на поръчката, посочена в еЕЕДОП, който следва да бъде придружена с удостоверение/я за добро изпълнение, които съдържат стойността, датата, на която е приключило изпълнението, мястото, вида и обема, както и дали е изпълнено в съответствие с нормативните изисквания.

**\*При подаване на оферта участниците, попълват само съответния раздел в ЕЕДОП.**

**УТОЧНЕНИЕ:**

В случай, че при изпълнение на поръчката участникът ще ползва подизпълнители, посочените критерии за подбор се прилагат за подизпълнителите, съобразно вида и дела от поръчката, които те ще изпълняват. В случай, че участниците ползват подизпълнители, в офертата следва да се представи доказателство за поетите от подизпълнителите задължения.

В случай, че при изпълнение на поръчката участникът ще ползва капацитета на трети лица, последните трябва да отговарят на критериите за подбор, за доказването на които участникът се позовава на техния капацитет и за тях да не са налице основанията за отстраняване от процедурата. В случай, че участникът ще ползва капацитета на трети лица, той трябва да може да докаже, че ще разполага с техните ресурси, като представи в офертата документи за поетите от третите лица задължения.

При участие на обединения, които не са юридически лица, съответствието с критерия за подбор се доказва от обединението участник, а не от всяко от лицата, включени в него, с изключение на случаите, при които съобразно разпределението на участието на лицата при изпълнение на дейностите, посочено в договора за създаване на обединението, е предвидено, че тези лица ще изпълняват строителство. Всяко от лицата, изпълняващо строителство, трябва да са вписани в ЦПРС.

Възложителят може да изисква от участниците по всяко време да представят всички или част от документите, чрез които се доказва информацията, посочена в еЕЕДОП, когато това е необходимо за законосъобразното провеждане на процедурата.

Преди сключването на договор за обществена поръчка, Възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

Участниците могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност, при условията на чл. 65, ал. 1-5 и ал. 7 от ЗОП.

Всеки участник има право да представи само една оферта за участие.

Участник, който не отговаря на изискванията посочени в обявлението и документацията за участие ще бъде отстранен.

Лице, което участва в обединение или е дало съгласие да бъде подизпълнител на друг кандидат или участник, не може да подава самостоятелно заявление за участие или оферта.

В процедура за възлагане на обществена поръчка едно физическо или юридическо лице може да участва само в едно обединение.

Свързани лица не могат да бъдат самостоятелни участници в обществената поръчка.

Съгласно 2, т. 45 от ДР на ЗОП „Свързани лица“ са тези по смисъла на 1, т. 13 и 14 от ЗППЦК:

- лицата, едното от които контролира другото лице или негово дъщерно дружество;

- лицата, чиято дейност се контролира от трето лице;

- лицата, които съвместно контролират трето лице;

- съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.

„Контрол“ е налице, когато едно лице:

- притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или

- може да определя пряко или непряко повече от половината от членовете на управителния или контролния орган на едно юридическо лице; или

- може по друг начин да упражнява решаващо влияние върху вземането на решения във връзка с дейността на юридическо лице.

# РАЗДЕЛ V: УКАЗАНИЯ ЗА ПОДГОТОВКА НА ОФЕРТАТА.

1. Офертите трябва да се изготвят и представят в съответствие с изискванията на чл. 101 от ЗОП, на адреса на Възложителя: гр. Симеоновград, ул. „Иван Арнаудов“ № 10, в срока посочен в обявлението.

1.1. Документите, информацията и данните в офертата се подписват само от лица с представителни функции, съгласно удостоверението за актуално състояние, или упълномощени за това лица. Във втория случай се изисква представяне на нотариално заверен документ за упълномощаване за изпълнението на такива функции.

1.2. Всички документи, съдържащи се в частите на офертата, да са подписани от лицето, представляващо участника. Когато са ксерокопия, да са заверени с гриф „Вярно с оригинала”, подпис на лицето, представляващо участника и мокър печат (при наличие на такъв). В случаите, в които участникът е обединение, което не разполага със собствен печат, върху документа може да бъде положен печат на един от участниците в обединението.

1.3. Всяка оферта, за да отговаря на изискванията, трябва да бъде подадена съобразно приложените образци (чрез попълване на определените за това места), като общият документ остане непроменен. Не се приемат каквито и да е промени, направени чрез отстраняване на детайли и/или вписване на други; вписвания между редовете, изтривания или корекции на образците. Ако са извършени такива несъгласувани промени в документацията за участие и Образците на офертата, офертата става невалидна.

2. Офертата следва да се представи в запечатана непрозрачна опаковка, от участника или от упълномощен от него представител – лично или чрез пощенска или друга куриерска услуга с препоръчана пратка с обратна разписка на адреса, посочен от възложителя, която се надписва по следния начин:

**ОФЕРТА**

**ЗА**

**УЧАСТИЕ В ПУБЛИЧНО СЪСТЕЗАНИЕ ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ:**

**„ИЗПЪЛНЕНИЕ НА СТРОИТЕЛНО – МОНТАЖНИ РАБОТИ ВЪВ ВРЪЗКА С ОСНОВЕН РЕМОНТ НА ПОКРИВ И ФАСАДА НА СГРАДАТА НА НУ „ОТЕЦ ПАИСИЙ” – ГР. СИМЕОНОВГРАД”**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

име на участника

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

участници в обединението (когато е приложимо)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
 пълен адрес за кореспонденция

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
лице за контакт, телефон, факс и електронен адрес

**3. Съдържанието на опаковката включва заявление и оферта.**

**3.1. Заявлението съдържа:**

3.1.1. Опис на представените документи – по образец;

3.1.2. Единен европейски документ за обществени поръчки (ЕЕДОП) за участника, подписан от всички лица по чл. 40, ал. 1 ППЗОП, в съответствие с изискванията на закона и условията на възложителя, а когато е приложимо – ЕЕДОП за всеки от участниците в обединението, което не е юридическо лице, за всеки подизпълнител и за всички трети лица, чиито капацитет ще бъдат ангажиран в изпълнението на поръчката по образец;

3.1.3. Документи за доказване на предприетите мерки за надеждност, когато е приложимо;

3.1.4. При участник – обединение – документите по чл. 37, ал. 4 от ППЗОП, а именно: Копие от документ, от който да е видно правното основание за създаване на обединението, както и следната информация във връзка с настоящата обществена поръчка:

1. правата и задълженията на участниците в обединението;

2. разпределението на отговорността между членовете на обединението;

3. дейностите, които ще изпълнява всеки член на обединението.

**Указания за попълване на ЕЕДОП:**

- В ЕЕДОП се предоставя информацията, изисквана от възложителя, и се посочват данни относно публичните регистри, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация;

- Участник (икономически оператор), който участва самостоятелно в обществената поръчка и не използва капацитета на трети лица и подизпълнители, за да изпълни критериите за подбор, попълва и представя един ЕЕДОП. В случай на различие в декларираните обстоятелства, свързани с личното състояние или при необходимост от защита на личните данни, се попълва отделен ЕЕДОП за всяко или за някое от лицата. В случаите, когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява участника (икономическия оператор).

- Участник (икономически оператор), който участва самостоятелно, но ще ползва капацитета на едно или повече трети лица, по отношение на критериите за подбор, представя отделен ЕЕДОП за всяко едно от третите лица. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях не следва да са налице основанията за отстраняване от процедурата. Участникът (икономически оператор) попълва Раздел В „Информация относно използването на капацитета на други субекти“ на част ІІ от ЕЕДОП. Ако полето е попълнено с „Да“ се представя ЕЕДОП надлежно попълнен и подписан от лицата по чл. 40, ал. 1 от ППЗОП, за третите лица. В ЕЕДОП се посочва информацията, изисквана съгласно раздел А и Б от част ІІ, попълва се част ІІІ „Основания за изключване“ и част ІV „Критерии за подбор“ само по отношение на ресурса, който се предоставя за използване.

- Участник (икономически оператор), който участва самостоятелно, но ще ползва един или повече подизпълнители, представя попълнен отделен ЕЕДОП за всеки един от подизпълнителите. Подизпълнителите трябва да отговарят на съответните критерии за подбор съобразно вида и дела на поръчката, който ще изпълняват, и за тях не следва да са налице основания за отстраняване от процедурата. Участникът (икономически оператор) попълва Раздел Г „Информация за подизпълнители, чийто капацитет икономическият оператор няма да използва“ на част ІІ от ЕЕДОП. Ако полето е попълнено с „Да“ се представя ЕЕДОП за всеки подизпълнител надлежно попълнен и подписан от лицата по чл. 40, ал. 1 ППЗОП. В ЕЕДОП подизпълнителят/лите посочват информацията, изисквана съгласно раздел А и Б от част ІІ и попълват част ІІІ „Основания за изключване“.

УТОЧНЕНИЕ:

Когато изискванията по чл. 54, ал. 1, т. 1, 2 и 7 от ЗОП се отнасят за повече от едно лице, всички лица подписват един и същ еЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 от ЗОП се попълва в отделен ЕЕДОП за всяко лице или за някои от лицата.

**Указания за представяне на ЕЕДОП:**

**ВАЖНО!!! В изпълнение на чл. 67, ал. 4 от Закона за обществените поръчки във връзка с § 29, т. 5, б. „а“ от Преходните и заключителни разпоредби на ЗОП, считано от 01.04.2018 г. Единният европейски документ за обществени поръчки (ЕЕДОП) се представя в електронен вид по образец, утвърден с акт на Европейската комисия. Участниците задължително представят ЕЕДОП в електронен вид, като той трябва да бъде цифрово подписан и приложен на подходящ оптичен носител към пакета документи за участие в процедурата. Форматът, в който се предоставя документът не следва да позволява редактиране на неговото съдържание.**

При подготовка на своите оферти и попълване на ЕЕДОП участниците следва да се придържат към изискванията, поставени в ЗОП, Документацията за обществената поръчка и обявлението за поръчка.

**3.2. Офертата включва:**

**3.2.1. Техническо предложение, съдържащо:**

**а) документ за упълномощаване**, когато лицето, което подава офертата, не е законният представител на участника;

**б) предложение за изпълнение на поръчката**, в съответствие с техническата документация и изискванията на Възложителя, изготвено по образец, при съблюдаване на изискванията на Техническите спецификации, изискванията към офертата и условията за изпълнение на поръчката и методиката за оценка на предложенията, представено в оригинал.

Ако е приложимо, се прилага декларация по чл. 102, ал. 1 от ЗОП, относно това коя част от офертата има конфиденциален характер и изискване възложителят да не я разкрива.

⦁ **В Техническото предложение се посочва:**

**Срок за изпълнение на строителството: Посочва се срок за изпълнение предмета на поръчката в календарни дни.** Срок за изпълнение на обществената поръчка е времето за изпълнение на заложените СМР, което започва да тече от датата на сключване на договора за обществената поръчка и е до приемане на обектите с Протокол за установяване извършването и за заплащане на натурални видове строителни и монтажни работи – Образец 19.

Гаранционните срокове на изпълнените строително – монтажни работи са не по – малки от посочените в Наредба № 2 за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

⦁ **Към Техническото предложение се представя още:**

1. Работната програма за изпълнение на строително ремонтните дейности трябва да съответства на изисквания на Възложителя, посочени в документацията за участие, техническите условия и спецификации и нормативните разпоредби. Работната програма задължително следва да съдържа описание на: всички работи и дейности за изпълнение предмета на обществената поръчка, като е видна конкретната технологична последователност на изпълняваните дейности; ресурсите (работна сила, машини, оборудване и материали), обезпечаващи изпълнението на поръчката, както и тяхното разпределение съобразено с технологичното време за изпълнение на съответната работа и дейност. Техническо предложение, чиято Работна програма за изпълнение на строителството не съдържа изброените по-горе елементи, и/или не отговаря на изисквания на Възложителя посочени в документацията за участие, техническите условия и спецификации и нормативните разпоредби не се допуска до последващо оценяване.

ТЕХНИЧЕСКО ПРЕДЛОЖЕНИЕ - включващо документите по чл. 39, ал. 3, т. 1 от ППЗОП, както следва:

• Предложение за изпълнение на поръчката в съответствие с техническата спецификация и изискванията на възложителя – попълва се Образец № 3 - оригинал, заедно с приложенo към него „Предложение за изпълнение на строителните процеси”- представеното от участника “Предложение за изпълнение на строителните процеси”, следва да разглежда последователността и технологията на изпълнение на предлаганите основни видове строително-монтажни работи (СМР), произтичащи пряко от разпоредбите на действащото законодателство в областта на строителството, както и обхвата и съдържанието на Техническата спецификация, вкл. приложенията към нея. Предложението е необходимо да бъде съобразено с конкретните специфики на предмета на поръчката. Минимални изисквания към съдържанието на предложението:

Предложение относно отделните етапи на изпълнение на поръчката, видовете СМР, необходими за изпълнението на предмета на поръчката, както и технология на изпълнение на предвидените СМР - Следва да се обхванат всички работи и технологични процеси, необходими за изпълнението предмета на поръчката, отчитайки времето за тяхното изпълнение, включително подготвителни работи (мобилизация), работи по изпълнението на СМР, както и всички други съпътстващи работи, необходими за постигане целите на договора;

Предложение относно последователността на строителните процеси в зависимост от представения технологичен подход за постигането на целите на договора, включително чрез определяне на тяхната продължителност в съответствие с Техническата спецификация и приложенията към нея.

Предложение относно организация, мобилизация и разпределение на използваните от участника човешки и технически ресурси (строителна техника и механизация), обвързани с конкретния подход за изпълнение на предмета на поръчката (строителство) и съответните основни работи/процеси. За всеки от етапите и всяка от дейностите трябва да са дефинирани необходимите човешки и технически ресурси за тяхното изпълнение. Трябва да са дефинирани отговорностите и задълженията на лицата, включени в инженерно-техническия състав;

Предложение за реализация на идентифицираните като минимално необходими базови мерки, касаещи екологични аспекти – свързани с ограничаване на негативното влияние от строителния процес върху околната среда. Мерките е необходимо задължително да отчитат спецификата на възлаганите работи и да са насочени към конкретната обществена поръчка, а не да са мерки от общ характер, т.е. да са приложими към всяка една поръчка за СМР без значение на нейния обхват и специфични особености. Всяка мярка е необходимо да съдържа едновременно следните два компонента: А). Предложение относно обхвата и предмета на мярката; и Б). Текущо прилагане на мярката и предприемане и прилагане на действия в случаите на отклонение от изпълнението ѝ. Базовите мерки идентифицирани като минимално необходими са:

o Недопускане на замърсяване на работните и прилежащите площи с отработени горива, масла и др.работни течности от механизацията и отпадъци; o Намаляване запрашеността на атмосферния въздух при изпълнение на поръчката; o Управление на генерираните строителни отпадъци в процеса на строителство; Предложение относно начините на комуникация с Възложителя и с останалите участници в строителния процес, както и организационни мерки и действия, които ще бъдат предприети от Изпълнителя при възникване на ситуации по прекъсване изпълнението на обществената поръчка от страна на Възложителя; Линеен график за изпълнение на предмета на поръчката. Графикът трябва да отразява последователността и технологични процеси, необходими за изпълнението на предмета на поръчката. В линейния график трябва да е илюстрирана продължителността на всички дейности, включени в предмета на поръчката в календарни дни; да е отчетено времето, необходимо за извършване на подготвителните дейности; да са посочени за всяка дейност човешките и технически ресурси. Графикът следва да е разработен, така че да е видно изпълнението на посочените по-горе изисквания.

Предложение за мерки за осигуряване на качество при изпълнение на строителството. Всеки участник следва да направи предложение относно мерките, които предвижда да предприеме с цел осигуряване на качество при изпълнение на възлаганите СМР в рамките на настоящата поръчка. Мерките следва да са насочени към навременна и качествена реализация на отделните дейности, свързани с предвидените СМР, за да е възможно гарантиране достигането на целите на настоящата поръчка. Като минимум всеки един от участниците следва да разгледа следните мерки:

1). Осъществяване на вътрешен контрол, свързан с гарантиране на високо качество при изпълнение на СМР;

2). Входящ контрол от страна на персонала, отговарящ за контрола на качеството при логистиката, свързана с поръчване и получаване на материали и други продукти за строежа. Тази мярка следва да гарантира, че на строежа няма да се вложат материали, изделия и/или други стоки, имащи явни или скрити дефекти (например транспортни, производствени и др.). Разгледаните мерки е необходимо да отчитат спецификата на възлаганите работи и да са насочени към конкретната обществена поръчка, а не да са мерки от общ характер, т.е. да са приложими към всяка една поръчка за СМР без значение на нейния обхват и специфични особености.

За всяка една от мерките трябва да бъдат изложени мотиви, относно приложимостта й към съответната обществена поръчка и възможността й да допринесе за гарантиране на качеството при изпълнение на поръчката. Изложените мотиви трябва да отразяват конкретните особености на предмета на настоящата поръчка, т.е. разгледаните мерки трябва да са съобразени със съдържанието на предварително обявените условия на поръчката.

• Управление на критични точки - Предвидени са мерки за управление на критичните точки, идентифицирани от Възложителя. Тази част от разработката на участника подлежи на оценка, като подробни указания относно съдържанието й, както и начина на определяне на точките по показателя, се съдържат в Методиката за комплексна оценка на офертите.

Предложения, в които последователността и технологията на изпълнение на предлаганите основни видове СМР, не отговарят на Техническите спецификации и/или приложенията към тях, действащото законодателство, техническите изисквания и стандарти, и при които предложената организация, подход на изпълнение и мобилизация на използваните технически ресурси не съответстват на конкретния линеен график, няма да бъдат оценявани и ще бъдат предложени за отстраняване.

Между представения линеен календарен график и останалите елементи на предложението трябва да е налице пълно съответствие. Констатирането на несъответствие в информацията, съдържаща се в посочените в предходното изречение документи е основание за отстраняване на участника от процедурата. Установяването на технологична несъвместимост и/или неправилна последователност на изпълняваните строителни операции също е основание за предлагане за отстраняване на участника.

В случай, че в представеното от участника “Предложение за изпълнение на строителните процеси” не е разгледан който и да е елемент от изброените по-горе или някои от елементите е

разгледан формално, без да е отразена спецификата на предмета на обществената поръчка, участникът ще бъде предложен за отстраняване.

Забележка: За целите на прилагане на настоящите указания използваните определения следва да се тълкуват както следва:

• „Формално разгледан елемент от предложението“ е налице, когато по външни признаци може да бъде установено наличието на изискуемия елемент, но при анализ на съдържанието му се установи, че то е повърхностно – без да отчита особеностите на конкретния предмет на обществената поръчка или без да съдържа информация, различна от предоставената от възложителя в документацията за участие. • Под „Спецификата на предмета на обществената поръчка“ или „Особеностите на предмета на обществената поръчка“ трябва да се разбира съвкупността от видовете строителни работи, включени в предмета на поръчката, всяка една от които характеризираща се със определена технология на изпълнение и мястото на изпълнение на предмета на поръчката, което в някои случаи предполага специален подход при изпълнение на част от дейностите.

**2) Срок за изпълнание на СМР, придружен от подробен Линеен календарен план- график за видове СМР**

Срокът за изпълнение се посочва в календарни дни и се придружава от Линеен календарен план-график в календарни дни, включващ етапността на изпълнението, последователността и продължителността на видовете работи и дейности, разпределението на ресурсите (работна сила, машини и оборудване), свързани с изпълнение на обществената поръчка.

ВАЖНО! Линейният график да бъде придружен с Диаграма на работната ръка. Линейния календарен план-график, който задължително придружава предложеният срок за изпълнение на поръчката трябва да е съобразен с нормалното провеждане на учебните занятия и с крайния срок за изпълнение на предвидените строително ремонтни дейности- 60 дни след подписване на договора. Техническо предложение, чиято Линеен календарен план-график не съдържа изброените по-горе елементи, и/или не отговаря на изисквания на Възложителя посочени в документацията за участие, техническите условия и спецификации и нормативните разпоредби не се допуска до последващо оценяване.

**Участник представил Техническо предложение, което не отговаря на минималните изисквания посочени от Възложителя и/или посочва доказателства които не кореспондират с декларираните от него обстоятелства ще бъде отстранен от участие и няма да бъде допуснат до следващ етап на класиране.**

**в) Декларация за съгласие с клаузите на приложения проект на договор**, по образец**;**

**г) Декларация за срока на валидност на офертата** – по образец**;**

**д) Декларация за направен предварителен оглед на обекта и за запознаване със специфичните условия за изпълнение на поръчката** **;**

**Огледи могат да се извършват всеки вторник и сряда, след предварителна уговорка с директора или представител на училището за уточняване на деня и часа на огледа.**

**е) Декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, които са в сила в страната** **по образец**

При обединение, което не е юридическо лице декларацията се представя само за участниците в обединението, които ще изпълняват дейности, свързани със строителство. Органите, от които участниците могат да получат необходимата информация са НАП, Министерство на околната среда и водите, Агенция по заетостта и Изпълнителна агенция „Главна инспекция по труда“ (<http://nap.bg>, <http://www3.moew.government.bg>, [www.mlsp.government.bg](http://www.mlsp.government.bg), http://www.gli.government. bg, <http://www.az.government.bg>).

**ж) Декларация за конфиденциалност по чл. 102, ал. 1 ЗОП** – **Приложение № 2а**, неразделна част от документацията за поръчка. Декларацията по чл. 102, ал. 1 ЗОП не е задължителна част от офертата на участника, като същата се представя по преценка на всеки участник и при наличие на основания за това.

**Всеки документ, приложен към техническото предложение трябва да бъде подписан и подпечатан. Участник, към чието предложение липсва някое от изброените приложения и/или същите не са надлежно подписани на указаните места, ще бъде отстранен от участие в поръчката.**

**Техническото предложение и всички приложения към него**, освен на хартиен носител следва да се представят и **на електронен носител (диск) в PDF формат**. Електронният носител следва да е надписан или да е обозначен **с името на участника.**

**3.3. Ценово предложение за изпълнение на поръчката:**

Представя се попълнено по образец**,** приложено в отделен запечатан непрозрачен плик, поставен в опаковката, с надпис „Предлагани ценови параметри“.

При изготвяне на ценовите си предложения, участниците следва да оферират крайна цена, като остойностят количествената сметка. Единичните цени в КСС следва да са представени до втория знак след десетична запетая.При ползване на Excel да се приложи функция „Round“. Участникът следва да представи и анализи за формиране на единичните цени. В конкретните анализи на цени да се включват всички операции, необходими за извършване на съответния вид работа.

Максимално разполагаемият ресурс, определен от Възложителя, за изпълнение на предвидените с количествена сметка видове строително-монтажни работи е посочен в Раздел I, т. 4 от настоящата документация.

Ценовото предложение, заедно с всички приложения към него, освен на хартиен носител се представя и на електронен носител (диск) в работен формат (Excel или еквивалент).

При изготвяне на ценовите си предложения, участниците следва да оферират крайна цена, както и да остойностят количествената сметка. Цените следва да бъдат посочени в лева.

**Забележка:** Извън плика с надпис „Предлагани ценови параметри” не трябва да е посочена никаква информация относно цената. Участник, който е посочил ценови параметри или елементи от тях извън плика с надпис „Предлагани ценови параметри“ ще бъде отстранен от участие в процедурата.

Участник, предложил цена за изпълнение, надвишаваща максимално предвиденият финансов ресурс, ще бъде отстранен от участие в процедурата!

**Раздел VI: УКАЗАНИЯ КЪМ ЗАИНТЕРЕСОВАНИТЕ ЛИЦА И УЧАСТНИЦИТЕ В ПРОЦЕДУРАТА**

**1.** Документите, свързани с участието в процедурата, се представят от участника или от упълномощен от него представител лично или чрез пощенска или друга куриерска услуга с препоръчана пратка с обратна разписка, на адрес: гр. Симеоновград, ул. „Иван Арнаудов“ № 10.

**2.** Документите, свързани с участието в процедурата, се представят от участника в запечатана непрозрачна опаковка, върху която се посочва: наименованието на участника, включително участниците в обединението, когато е приложимо; адрес за кореспонденция, телефон и по възможност факс и електронен адрес; наименованието на поръчката.

**3.** Опаковката включва опис на представените документи, самите документи, както и отделен запечатан непрозрачен плик с надпис „Предлагани ценови параметри“, който съдържа ценовото предложение на участника, като комплектуването на документите трябва да бъде съобразено в чл. 47, ал. 3 от ППЗОП.

**4.** Документите се представят на български език или в превод, в оригинал или заверено копие с текст „Вярно с оригинала“, подпис и печат на представляващия участника.

**5.** Не се приемат оферти, които са представени след изтичане на крайния срок за получаване или в незапечатана или скъсана опаковка.

**6.** Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Заявленията за участие или офертите на лицата от списъка се завеждат в регистъра, като не се допуска приемане на заявления за участие или оферти от лица, които не са включени в списъка. Получените заявления за участие или офертите се предават на председателя на комисията за което се съставя протокол с данните. Протоколът се подписва от предаващото лице и от председателя на комисията.

**РАЗДЕЛ VII. ГАРАНЦИИ ЗА ИЗПЪЛНЕНИЕ НА ДОГОВОРА И**

**ОБЕЗПЕЧЕНИЯ**

**1. ГАРАНЦИЯТА ЗА ИЗПЪЛНЕНИЕ НА ДОГОВОРА** **е в размер на 2 % (две на сто) от стойността на договора, без включен ДДС.**

**1.1.** Гаранцията се предоставят в една от следните форми:

а) парична сума;

б) банкова гаранция;

В случай, че се представя банкова гаранция, същата трябва да е безусловна и неотменима, в нея да е записано името на договора и да е със срок на валидност минимум 30 календарни дни, след крайния срок на договора;

в) застраховка, която обезпечава изпълнението чрез покритие на отговорността на изпълнителя.

Застраховката не може да бъде използвана за обезпечение на отговорността на изпълнителя по друг договор. Застраховката следва да е със срок на валидност минимум 30 календарни дни, след крайния срок на договора.

**1.2.** Гаранцията под формата на парична сума или банкова гаранция може да се предостави от името на изпълнителя за сметка на трето лице – гарант.

**1.3.** Участникът, определен за изпълнител, избира сам формата на гаранцията за изпълнение или за авансово предоставените средства.

**1.4.** Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

**1.5.** Условията и сроковете за задържане или освобождаване на гаранцията за изпълнение се уреждат в договора за обществена поръчка.

**1.6.** Когато гаранцията се представя под формата на парична сума същата се превежда по следната сметка:

НУ „Отец Паисий” гр. Симеоновград

IBAN – BG36STSA93003100838600

BIC – STSABGSF

Банка – ДСК ЕАД

**1.7.** При представяне на гаранцията изрично се посочва предмета на обществената поръчка, за която се внася/представя гаранцията за изпълнение, за който се представя гаранцията.

**1.8.** Възложителят освобождава гаранцията за изпълнение, без да дължи лихви за периода, през който средствата законно са престояли при него.

**VІІІ. МЕТОДИКА ЗА ОЦЕНКА НА ОФЕРТИТЕ**

**Обществената поръчка се възлага въз основа на „икономически най-изгодната оферта".**

**Икономически най-изгодната оферта се определя въз основа на критерий за възлагане**

**„оптимално съотношение качество/цена" по чл. 70, ал. 2, т. 3 от ЗОП**

**Оценка на офертите**

Възложителят прилага методиката по отношение на всички, допуснати до оценка оферти. Офертите се класират по низходящ ред на получената комплексна оценка, изчислена на база на определените показатели, като на първо място се класира офертата с най-висока комплексна оценка.

Комплексната оценка на офертите

Комплексната оценка (КО) на офертата на участника се изчислява по формулата:

КО = Пl + П2 + П3, където:

Цена на СМР- (Пl) - 30 т.

Срок на изпълнение на СМР - (П2) - 40 т.

Организация и технология за качествено изпълнение - (П3) - 30 т.

Максимална комплексна оценка КО = 100 точки

Показатели за оценка на предложенията и начина на определяне на тежестта им в комплексната оценка:

Формиране на оценката по показателите:

**1.ЦЕНА НА СМР (Пl)**

Ц - е показател, отразяващ тежестта на предлаганата цена на съответната оферта.

► За нуждите на настоящата методика максималната стойност на Ц е 30 точки;

► Максимален брой точки - 30, получава офертата с предложена най-ниска цена; Относителната тежест на показателя в комплексната оценка е 30 %.

► Точките на останалите участници се определят в съотношение към най-ниската предложена цена по следната формула

Ц = (Cmin / Ci) х 30, където

Cmin - представлява предложената най-ниска цена за изпълнение на поръчката

Ci - представлява цената, предложена от съответния участник .

Конкретната оценка се определя (изчислява) до втория знак след десетичната запетая.

Забележка: Участници, предложили цени, по-високи от прогнозната стойност, както и при констатирани аритметични грешки и несъответствия с образците, ще бъдат отстранени от участие в процедурата.

**` 2. СРОК ЗА ИЗПЪЛНЕНИЕ СМР (П2)**

**П2е** показател, отразяващ тежестта на предложения от участника срок за изпълнение на поръчката /в календарни дни/.

**Максимален брой точки - 40,** получава офертата, с предложен най-кратък срок за изпълнение.

Относителната тежест на показателя в комплексната оценка е 40 %. Точките на участниците се определят по следната формула:

**СИ = (Amin / Ai) х 40,** където:

**Amin** - представлява минималният (най-кратък) предложен срок за изпълнение на поръчката /в календарни дни/;

**Ai** - представлява срока за изпълнение на поръчката, предложен от съответния участник /в календарни дни/.

**ОРГАНИЗАЦИЯ И ТЕХНОЛОГИЯ ЗА КАЧЕСТВЕНО ИЗПЪЛНЕНИЕ НА СМР (П3):**

Тежестта на показателя „Организация и технология на качествено изпълнение на строителните работи е 30 % от общата комплексната оценка (КО), като **максималният брой точки по посочения показател е 30 точки.**

Показателят „Организация и технология на качествено изпълнение на поръчката" представлява експертна оценка на техническото предложение на участника с приложена "Работна програма".

Комисията разглежда работната програма на участника, състояща се от „ *Организационен план за организиране изпълнението на СМР"* (описателна, текстова част) и *„Линеен* - *комплексен план график за последователност на извършване на СМР"* (графична част) - техническите решения, методологията на работа, линейния график, условията , методите, похватите и организацията на работата по реализиране предмета на поръчката, вкл. с поясняващи технически и организационни решения, организация на строителството и строителната площадка; обособените етапи на работа заедно с разпределението на техническите ресурси и работната сила в това число обем работи, брой работници, вътрешен контрол, координация на дейностите, взаимодействие с различните участници в процеса.

Комисията преценява адекватността и целесъобразността на представеното разпределение и доколко то гарантира, че всички елементи ще бъдат решавани навреме и изпълнявани в рамките на времето за завършване.

След разглеждане на всички допуснати до този етап предложения, се извършва оценка, както следва:

1. По отношение на **технологичната последователност на строителните процеси и работна програма:**
   1. Участникът получава **30 точки,** когато:

# Работната програма описва организацията на строителството в съответствие с изискванията на Техническата спецификация и съдържа организационна схема.Описанието на методите и технологията за строителство покрива всички дейности по Техническата спецификация. Всички предложения са изпълними и подкрепени с поясняващи технически и организационни решения и примери. Подходът на участника доказва, че всички елементи и възможни рискове ще бъдат решавани навреме и изпълнявани в рамките на срока за изпълнение на поръчката. Описана е правилна технологична последователност и описание на всички строителни процеси (представени в линейния график), осигуряващи ефективно и качествено изпълнение и даващи възможност за качествен контрол. В Работната програма е предвиден механизъм за координация на работите , който е технологично и ресурсно обоснован.

* 1. Участникът получава **15 точки,** когато:

# Работната програма съдържа описание и организация на строителството, както и организационната схема. При описанието на методите и технологията за строителство са налице до 2 разминавания в различни елементи в Работната програма (без да е налице противоречие с Техническата спецификация). Всички предложения са изпълними и подкрепени с поясняващи технически и организационни решения и примери. В Работната програма е посочен механизъм за координация на работите, но от описаните организационни действия не е видно как се съотнасят с предложената технология на изпълнение или предвидените ресурси.

* 1. Участникът получава **5 точки,** когато:

# Работната програма съдържа описание и организация на строителството, както и организационната схема, но Работната програма само преповтаря техническата спецификация и обяснителните записки на проектите, без да е видно конкретната технология за изпълнение па участника. Някои от описаните предложения не са подкрепени с поясняващи технически и организационни решения и примери. При описанието на методите и технологията за строителство са налице 3 и повече разминавания в различни елементи в Работната програма.

Комплексната оценка за всяка оферта се формира като сума от точките, получени от оценките на 3-те показателя, по следната формула"

**Комплексна оценка = Пl +П2+П3**

**Максималната комплексна оценка е 100 точки.**

**В случай, че комплексните оценки на две или повече оферти са равни, за икономически най-изгодна се приема тази оферта, в която се предлага най-ниска цена.**

**Ако икономически най-изгодната оферта не може да се определи по реда посочен по­ горе, Комисията провежда публично жребий за определяне на изпълнител между класираните на първо място оферти.**

**РАЗДЕЛ ІХ. СКЛЮЧВАНЕ НА ДОГОВОР**

**1. Сключване на договор за обществена поръчка.**

След влизането в сила на решението за избор на изпълнител страните уговарят дата и начин за сключване на договора.

**2.1. Процедура**

2.1.1. Възложителят сключва с определения изпълнител писмен договор за обществена поръчка, при условие че при подписване на договора определеният изпълнител:

а) представи документ за регистрация в съответствие с изискването по [чл. 10, ал. 2](apis://Base=NARH&DocCode=41765&ToPar=Art10_Al2&Type=201/) от ЗОП;

б) изпълни задължението по [чл. 67, ал. 6](apis://Base=NARH&DocCode=41765&ToPar=Art67_Al6&Type=201/) от ЗОП;

в) представи определената гаранция за изпълнение на договора;

г) извърши съответна регистрация, представи документ или изпълни друго изискване, което е необходимо за изпълнение на поръчката съгласно изискванията на нормативен или административен акт и е поставено от възложителя в условията на обявената поръчка.

2.1.2. Възложителят не сключва договор, когато участникът, класиран на първо място:

1. откаже да сключи договор;

2. не изпълни някое от условията по чл. 112, ал. 1 от ЗОП;

3. не докаже, че не са налице основания за отстраняване от процедурата.

2.1.3. В случаите по ал. 2.1.2. възложителят може да измени влязлото в сила решение в частта за определяне на изпълнител и с мотивирано решение да определи втория класиран участник за изпълнител.

2.1.4. Когато определеният за изпълнител участник откаже да сключи договор, възложителят прекратява процедурата или определя за изпълнител втория класиран участник. За отказ се приема и неявяването на уговорената дата, освен ако неявяването е по обективни причини, за което възложителят е уведомен своевременно.

2.1.5. Договорът трябва да съответства на проекта на договор, приложен в документацията, допълнен с всички предложения от офертата на участника, въз основа на които последният е определен за изпълнител на поръчката. Промени в проекта на договор се допускат по изключение, когато е изпълнено условието по [чл. 116, ал. 1, т. 5](apis://Base=NARH&DocCode=41765&ToPar=Art116_Al1_Pt5&Type=201/) ЗОП и са наложени от обстоятелства, настъпили по време или след провеждане на процедурата.

2.1.6. Условията, при които ще бъде сключен договорът, са съгласно посоченото в обявлението и настоящата документация, а условията и редът за прилагане, са съгласно клаузите в проекта на договор от документацията. За всички неуредени въпроси във връзка със сключването, изпълнението и прекратяването на договора, се прилагат разпоредбите на Закона за обществените поръчки и Правилника за неговото прилагане, Търговския закон и на Закона за задълженията и договорите.

2.1.7. Договорът се сключва с участника, определен за изпълнител, като при подписване следва да представят актуални документи по чл. 67, ал. 6 и чл. 112, ал. 1 от Закона за обществените поръчки. Документите се представят и за подизпълнителите и третите лица, ако има такива. При сключването на договора за обществената поръчка се прилагат мерките за превенция на използването на финансовата система за целите на изпирането на пари по реда на Закона за мерките срещу изпирането на пари (ЗМИП) и актовете по прилагането му.

**2.2. Подизпълнители**

2.2.1. Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.

2.2.2. Разплащанията по т. 2.2.1. се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му.

2.2.3. Към искането по т. 2.2.2. изпълнителят предоставя становище, от което да е видно дали оспорва плащанията или част от тях като недължими.

2.2.4. Възложителят има право да откаже плащане по т. 2.2.1., когато искането за плащане е оспорено, до момента на отстраняване на причината за отказа.

2.2.5. Независимо от възможността за използване на подизпълнители отговорността за изпълнение на договора за обществена поръчка е на изпълнителя.

2.2.6. Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

а) за новия подизпълнител не са налице основанията за отстраняване в процедурата;

б) новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

в) при замяна или включване на подизпълнител изпълнителят представя на възложителя всички документи, които доказват изпълнението на условията по б. „а“ и б. „б“.

**РАЗДЕЛ X: ДРУГИ УКАЗАНИЯ**

**1.** За въпроси, свързани с провеждането на процедурата и подготовката на офертите от участниците, които не са разгледани в документацията, се прилагат разпоредбите на Закона за обществените поръчки и други относими нормативни актове.

**2.** Възложителят предоставя неограничен, пълен, безплатен и пряк достъп чрез електронни средства до документацията за обществената поръчка.

**3.** Страните се задължават предоставените лични данни да бъдат използвани единствено и само за целите на настоящият договор и ще се обработват, съхраняват и предоставят само и единствено по реда, предвиден в Регламент (ЕС) 2016/679/.

**4.** За всеки посочен стандарт в настоящата документация, да се чете или еквивалент.

За позовани недатирани /отменени/ стандарти се прилага актуална версия на съответния стандарт, включително всички негови изменения действащи към момента на обявление на обществената поръчка или еквивалент.

Навсякъде в документацията за обществена поръчка и приложенията към нея, където се съдържа посочване на регистър, документ за право на изпълнение на конкретна дейност или правно основание за извършване на конкретна дейност да се чете и разбира „аналогична/и, в зависимост от законодателството на държавата, в която чуждестранният участник е установен“.

Навсякъде в техническата спецификация или в други части на документацията за участие, където се съдържа посочване на конкретен модел, източник, процес, търговска марка, патент, тип, произход, стандарт или производство да се чете и разбира „или еквивалент“.